CELEX: 32019R0247
Language: sk
Date: 2018-10-16 00:00:00
Title: Delegované nariadenie Komisie (EÚ) 2019/247 zo 16. októbra 2018, ktorým sa stanovuje zoznam ukazovateľov na účely správy o uplatňovaní nariadenia Európskeho parlamentu a Rady (ES) č. 1082/2006 o Európskom zoskupení územnej spolupráce (EZÚS)

13.2.2019   
               
               
                  SK
               
               
                  Úradný vestník Európskej únie
               
               
                  L 42/1
               
            
         DELEGOVANÉ NARIADENIE KOMISIE (EÚ) 2019/247
         zo 16. októbra 2018,
         ktorým sa stanovuje zoznam ukazovateľov na účely správy o uplatňovaní nariadenia Európskeho parlamentu a Rady (ES) č. 1082/2006 o Európskom zoskupení územnej spolupráce (EZÚS)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1082/2006 z 5. júla 2006 o Európskom zoskupení územnej spolupráce (EZÚS) (1), a najmä na článok 17 druhý odsek uvedeného nariadenia,
         keďže:
         
                     (1)
                  
                  
                     Komisia vo svojej prvej správe o uplatňovaní nariadenia (ES) č. 1082/2006 navrhla niekoľko zmien (2). Nariadením Európskeho parlamentu a Rady (EÚ) č. 1302/2013 (3) sa zlepšilo, vyjasnilo a zjednodušilo zakladanie a fungovanie európskych zoskupení územnej spolupráce (EZÚS).
                  
               
                     (2)
                  
                  
                     V súlade s článkom 17 prvým odsekom nariadenia (ES) č. 1082/2006 predloží Komisia Európskemu parlamentu, Rade a Výboru regiónov správu o uplatňovaní uvedeného nariadenia, v ktorej na základe určitých ukazovateľov posúdi jeho účinnosť, efektívnosť, význam, európsku pridanú hodnotu a priestor na zjednodušenie.
                  
               
                     (3)
                  
                  
                     Tieto ukazovatele by mali pomôcť Komisii vypracovať stanovisko k doteraz dosiahnutému pokroku. Mal by sa zaviesť konečný termín na zhromažďovanie informácií určených na vypracovanie správy a pokrok by sa mal posúdiť porovnaním určitej východiskovej situácie a situácie k danému konečnému termínu. Pri vypracúvaní správy by sa mali použiť kvantitatívne aj kvalitatívne ukazovatele.
                  
               
                     (4)
                  
                  
                     Nariadenie (EÚ) č. 1302/2013 sa v zmysle svojho článku 3 druhého pododseku uplatňuje od 22. júna 2014. Podľa prechodných ustanovení v článku 2 uvedeného nariadenia je pre postup schvaľovania EZÚS, ktoré sa práve zakladajú, rozhodujúci dátum 22. jún 2014. Ukazovatele pokroku by preto mali vychádzať zo situácie k 21. júnu 2014. Konečný termín na prijímanie údajov alebo informácií na uplatnenie ukazovateľa možno stanoviť len v priebehu prípravy správy o uplatňovaní nariadenia a mal by sa v správe uviesť.
                  
               
                     (5)
                  
                  
                     Ukazovateľ účinnosti by mal preukázať, ako sa uplatňovaním nariadenia (ES) č. 1082/2006 plnia jeho ciele alebo sa dosahuje pokrok pri ich plnení.
                  
               
                     (6)
                  
                  
                     Ukazovateľ efektívnosti vyjadruje vzťah medzi použitými zdrojmi alebo vstupmi a dosiahnutými zmenami alebo výsledkami. Pokiaľ ide o schvaľovací postup pri zakladaní EZÚS, informácie o rozličných nákladoch na založenie rôznych právnych subjektov v oblasti spolupráce môžu poskytnúť len vnútroštátne orgány, ktoré už v minulosti schválili založenie porovnateľných subjektov. Pokrok, ktorý EZÚS doteraz dosiahli, a nepriamo aj efektívnosť nariadenia (ES) č. 1082/2006 by sa mali posúdiť porovnaním nákladov na fungovanie uvedených zoskupení a nákladov na zriadenie odlišného právneho subjektu v oblasti spolupráce. Takéto porovnanie však možno uskutočniť len v prípade EZÚS, ktoré zriadili odlišný právny subjekt v oblasti spolupráce vopred.
                  
               
                     (7)
                  
                  
                     V rámci ukazovateľa významu sa posudzuje rozsah, v akom ciele a ustanovenia nariadenia (ES) č. 1082/2006 zodpovedajú potrebám perspektívnych členov EZÚS.
                  
               
                     (8)
                  
                  
                     Ukazovateľom udržateľnosti, ktorý súvisí s významom, sa naznačuje počet zaregistrovaných EZÚS, ktoré v praxi nevyvíjajú žiadnu činnosť.
                  
               
                     (9)
                  
                  
                     Ukazovateľom európskej pridanej hodnoty sa sleduje, či boli EZÚS zriadené následkom prijatia nariadenia (ES) č. 1082/2006, keďže členovia EZÚS neboli schopní zriadiť právne subjekty v oblasti územnej spolupráce na základe platného medzinárodného alebo vnútroštátneho práva.
                  
               
                     (10)
                  
                  
                     Pokiaľ ide o priestor na ďalšie zjednodušenie nariadenia (ES) č. 1082/2006, mali by sa posúdiť zjednodušujúce prvky, ako je zjednodušenie postupu zriadenia nových EZÚS vrátane tichého schválenia vnútroštátnymi schvaľovacími orgánmi, čo sa zaviedlo v nariadení (EÚ) č. 1302/2013,
                  
               PRIJALA TOTO NARIADENIE:
         
            Článok 1
            Ukazovatele, ktoré sa majú použiť v správe o uplatňovaní nariadenia (ES) č. 1082/2006, sú uvedené v prílohe k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 210, 31.7.2006, s. 19.
         
            (2)  Správa Komisie Európskemu parlamentu a Rade: Uplatňovanie nariadenia (ES) č. 1082/2006 o Európskom zoskupení územnej spolupráce (EZÚS) – KOM(2011) 462 v konečnom znení, 29.7.2011.
         
            (3)  Nariadenie Európskeho parlamentu a Rady (EÚ) č. 1302/2013 zo 17. decembra 2013, ktorým sa mení nariadenie (ES) č. 1082/2006 o Európskom zoskupení územnej spolupráce (EZÚS), pokiaľ ide o vyjasnenie, zjednodušenie a zlepšenie zakladania a fungovania takýchto zoskupení (Ú. v. EÚ L 347, 20.12.2013, s. 303).
      
      
         
            PRÍLOHA
            
               Zoznam ukazovateľov na účely správy o uplatňovaní nariadenia (ES) č. 1082/2006 o Európskom zoskupení územnej spolupráce (EZÚS)
            
            
                        Kritérium posudzovania
                     
                     
                        Názov ukazovateľa
                     
                     
                        Jednotka
                     
                  
                        Účinnosť
                     
                     
                        Súlad vnútroštátnych predpisov členských štátov s týmto nariadením
                     
                     
                        Počet členských štátov, ktoré prijali revidované vykonávacie pravidlá ku konečnému termínu správy.
                     
                  
                        Nárast počtu zakladaných EZÚS (východisko: počet EZÚS k 21. júnu 2014: X)
                     
                     
                        počet EZÚS ku konečnému termínu správy
                     
                  
                        Nárast počtu členov EZÚS v existujúcich EZÚS (východisko: počet členov EZÚS pri prvom zriadení zoskupenia)
                     
                     
                        počet členov EZÚS ku konečnému termínu správy
                     
                  
                        Nárast počtu členov EZÚS v jednotlivých kategóriách (východisko: počet členov k 21. júnu 2014: X)
                        Čiastkové ukazovatele v jednotlivých kategóriách:
                        
                                    —
                                 
                                 
                                    členské štáty,
                                 
                              
                                    —
                                 
                                 
                                    orgány na vnútroštátnej úrovni,
                                 
                              
                                    —
                                 
                                 
                                    regionálne orgány,
                                 
                              
                                    —
                                 
                                 
                                    miestne orgány,
                                 
                              
                                    —
                                 
                                 
                                    štátne podniky,
                                 
                              
                                    —
                                 
                                 
                                    podniky poverené vykonávaním služieb všeobecného hospodárskeho záujmu,
                                 
                              
                                    —
                                 
                                 
                                    združenia subjektov patriacich do jednej alebo viacerých týchto kategórií,
                                 
                              
                                    —
                                 
                                 
                                    vnútroštátne, regionálne či miestne orgány alebo subjekty či podniky rovnocenné vyššie uvedeným orgánom, podnikom a subjektom z tretích alebo zámorských krajín alebo území.
                                 
                              
                     
                        počet ku konečnému termínu správy
                     
                  
                        Nárast počtu poskytovaných služieb ako dôsledok vzniku EZÚS (východisko: počet poskytovaných služieb k 21. júnu 2014: X)
                        Čiastkové ukazovatele v jednotlivých kategóriách:
                        
                                    —
                                 
                                 
                                    zdravotníctvo,
                                 
                              
                                    —
                                 
                                 
                                    vzdelávanie a odborná príprava,
                                 
                              
                                    —
                                 
                                 
                                    životné prostredie, energetika a ochrana prírody,
                                 
                              
                                    —
                                 
                                 
                                    doprava,
                                 
                              
                                    —
                                 
                                 
                                    výskum,
                                 
                              
                                    —
                                 
                                 
                                    iné.
                                 
                              
                     
                        počet ku konečnému termínu správy
                     
                  
                        Efektívnosť
                     
                     
                        Náklady na zriadenie EZÚS v porovnaní s nákladmi na zriadenie podobných štruktúr podľa medzinárodného alebo vnútroštátneho práva (1)
                        
                     
                     
                        EUR
                     
                  
                        Náklady na fungovanie EZÚS v porovnaní s nákladmi na fungovanie podobných štruktúr podľa medzinárodného alebo vnútroštátneho práva
                     
                     
                        EUR
                     
                  
                        Schvaľovací postup zriadenia EZÚS v porovnaní so schvaľovacím postupom pri porovnateľných subjektoch podľa medzinárodného alebo vnútroštátneho práva
                     
                     
                        počet mesiacov
                     
                  
                        Význam
                     
                     
                        Využitie EZÚS (ako riadiaceho orgánu) na vykonávanie programu spolupráce (východisko: počet EZÚS ako riadiacich orgánov k 21. júnu 2014: X)
                     
                     
                        počet EZÚS ustanovených za riadiaci orgán programu spolupráce ku konečnému termínu správy
                     
                  
                        Využitie EZÚS na vykonanie časti programu spolupráce (napr. podprogramov, fondov malých projektov, projektov „ľudia pre ľudí“, integrovaných územných investícií, spoločných akčných plánov) (východisko: počet EZÚS ako riadiacich orgánov k 21. júnu 2014: X)
                     
                     
                        počet EZÚS ustanovených na vykonanie časti programu spolupráce ku konečnému termínu správy
                     
                  
                        Využitie EZÚS na vykonanie operácie (východisko: počet EZÚS ako riadiacich orgánov k 21. júnu 2014: X)
                        Čiastkové ukazovatele v jednotlivých kategóriách:
                        
                                    —
                                 
                                 
                                    operácia v rámci programu spolupráce (cezhraničného, nadnárodného alebo medziregionálneho),
                                 
                              
                                    —
                                 
                                 
                                    operácia s podporou Únie z Európskeho fondu regionálneho rozvoja v rámci programu cieľa Investovanie do rastu a zamestnanosti,
                                 
                              
                                    —
                                 
                                 
                                    operácia s podporou Únie z Európskeho sociálneho fondu,
                                 
                              
                                    —
                                 
                                 
                                    operácia s podporou Únie z Kohézneho fondu,
                                 
                              
                                    —
                                 
                                 
                                    operácia/projekt s podporou Únie mimo programov politiky súdržnosti.
                                 
                              
                     
                        počet ku konečnému termínu správy
                     
                  
                        Využitie rôznych možností voľby uplatniteľného práva:
                        
                                    —
                                 
                                 
                                    uplatniteľné právo vzhľadom na výklad a presadzovanie dohovoru [článok 8 ods. 2 písm. g)],
                                 
                              
                                    —
                                 
                                 
                                    uplatniteľné právo podľa miestnej pôsobnosti orgánov [článok 8 ods. 2 písm. h)] a
                                 
                              
                                    —
                                 
                                 
                                    právo priamo súvisiace s činnosťami EZÚS [článok 8 ods. 2 písm. j)].
                                 
                              
                     
                        kvalitatívne
                     
                  
                        Využitie vlastných zamestnancov vyjadrené v percentách z celkového počtu zamestnancov (2)
                        
                     
                     
                        percentuálny podiel 6 (3)
                        
                     
                  
                        Faktory, ktoré viedli subjekty, ktoré uzavreli formálnu dohodu o EZÚS, k rozhodnutiu zriadiť EZÚS.
                     
                     
                        kvalitatívne
                     
                  
                        Udržateľnosť
                     
                     
                        Zaregistrované EZÚS, ktoré nevyvíjajú činnosť.
                     
                     
                        počet
                     
                  
                        Pridaná hodnota EÚ
                     
                     
                        Počet štruktúr a sietí v oblasti územnej spolupráce, ktoré boli zriadené preto, lebo v rámci nariadenia (ES) č. 1082/2006 sa poskytol nástroj na zriadenie EZÚS.
                     
                     
                        kvantitatívne/kvalitatívne
                     
                  
                        Výhody právneho subjektu zriadeného podľa práva EÚ oproti právnym subjektom jestvujúcim podľa medzinárodného alebo vnútroštátneho práva
                     
                     
                        kvalitatívne
                     
                  
                        Zjednodušenie zavedené týmto nástrojom
                     
                     
                        Priemerná dĺžka lehoty na zriadenie EZÚS (prvá fáza: do predloženia návrhu dohovoru) pred zmenou tohto nariadenia a po nej
                     
                     
                        mesiace
                     
                  
                        Priemerná dĺžka lehoty na zriadenie EZÚS (druhá fáza: od predloženia návrhu dohovoru po konečné schválenie) pred zmenou tohto nariadenia a po nej
                     
                     
                        mesiace
                     
                  
                        Počet schválení tichým súhlasom vnútroštátnymi orgánmi členských štátov okrem členského štátu sídla EZÚS
                     
                     
                        počet (a kvalitatívne)
                     
                  
               (1)  Napríklad euroregionálne zoskupenie spolupráce (Rada Európy), euroregióny, eurookresy, Zweckverband (nemecké právo), Consorcio (španielske právo), Groupement local de coopération transfrontalière (francúzske právo).
            
               (2)  „Vlastní zamestnanci“ oproti zamestnancom prideleným členmi EZÚS.
            
               (3)  Percentuálny podiel na základe počtu zamestnancov. Ekvivalenty plného pracovného času netreba zohľadniť.